stanford-oval/wikipedia huggingface dataset:
כדורגלן החודש בליגת העל הרוסית בכדורגל
הזוכים בפרס > עונת 2021/2022

| חודש | אזרחות | שחקן | מועדון | עמדה | * |
| --- | --- | --- | --- | --- | --- |
| יולי-אוגוסט | רוסיה רוסיה | פיודור סמולוב | לוקומוטיב מוסקבה | חלוץ |  |
| ספטמבר | רוסיה רוסיה | ארטיום דזיובה | זניט סנקט פטרבורג | חלוץ |  |
| אוקטובר | רוסיה רוסיה | גמיד אגלארוב | אופה | חלוץ |  |
| נובמבר–דצמבר | ברזיל ברזיל | קלאודיניו | זניט סנקט פטרבורג | חלוץ |  |
| פברואר–מרץ | טורקיה טורקיה | יוסוף יאזיג'י | צסק"א מוסקבה | חלוץ |  |
| אפריל | צרפת צרפת | וילסון איזידור | לוקומוטיב מוסקבה | חלוץ |  |
| מאי | רומניה רומניה | אריק ביקפאלבי | אורל יקטרינבורג | חלוץ |  |
הזוכים בפרס > עונת 2022/2023

פרק זה טעון עדכון. אנא תרמו לוויקיפדיה . ייתכן שתמצאו פירוט בדף השיחה.
| חודש | אזרחות | שחקן | מועדון | עמדה | * |
| --- | --- | --- | --- | --- | --- |
| יולי | רוסיה רוסיה | דנייל אוטקין | רוסטוב | קשר |  |
| אוגוסט | הולנד הולנד | קווינסי פרומס | ספרטק | קשר |  |
| ספטמבר | רוסיה רוסיה | אלכסנדר סובולב | ספרטק | חלוץ |  |
| אוקטובר | רוסיה רוסיה | ולדימיר פיסארסקי | אורנבורג | חלוץ |  |
| נובמבר | רוסיה רוסיה | דניל גלבוב | רוסטוב | קשר |  |
| מרץ | רוסיה רוסיה | ארטום דזיובה | לוקומוטיב | חלוץ |  |
| אפריל | רוסיה רוסיה | איוואן אובליאקוב | צסק"א | חלוץ |  |
הזוכים בפרס > עונת 2023/2024

| חודש | שחקן | אזרחות | מועדון | עמדה | * |
| --- | --- | --- | --- | --- | --- |
| יולי–אוגוסט | בנחמין גארה | ארגנטינה | קריליה סובייטוב סמרה | חלוץ |  |
| ספטמבר | בריאן מנסיליה | ארגנטינה | אורנבורג | חלוץ |  |
| אוקטובר | אדוארד ספרציאן | ארמניה | קרסנודאר | קשר |  |
| נובמבר–דצמבר | קונסטנטין טיוקאווין | רוסיה | דינמו | חלוץ |  |
| מרץ | מוחמד מוהבי | איראן | רוסטוב | חלוץ |  |
| אפריל | קונסטנטין טיוקאווין | רוסיה | דינמו | חלוץ |  |
הזוכים בפרס > עונת 2024/2025

| חודש | שחקן | אזרחות | מועדון | עמדה | * |
| --- | --- | --- | --- | --- | --- |
| יולי–אוגוסט | מקסים גלושנקוב | רוסיה | זניט סנקט פטרבורג | חלוץ |  |
שיאני זכיות > לפי שחקנים

| שחקן | כמות זכייה | חודשים |
| --- | --- | --- |
| רוסיה ארטיום דזיובה | ‏9 | יולי 2013, אוגוסט 2014, יולי 2015, אוגוסט 2018, אפריל 2019, אוקטובר 2019, ספטמבר 2020, ספטמבר 2021, מרץ 2023 |
| הולנד קווינסי פרומס | ‏8 | נובמבר 2014, אפריל 2015, אוגוסט 2015, אפריל 2017, יולי 2017, ספטמבר 2017, נובמבר–דצמבר 2017, אוגוסט 2022 |
| רוסיה פיודור סמולוב | ‏4 | נובמבר–דצמבר 2015, אפריל 2016, יולי–אוגוסט 2016, יולי–אוגוסט 2021 |
| קרואטיה ניקולה ולאשיץ' | ‏4 | ספטמבר 2018, דצמבר 2018, יולי 2020, אוקטובר 2020 |
| רוסיה אלכסנדר סובולב | ‏3 | יולי 2019, מרץ 2021, ספטמבר 2022 |
| רוסיה אלכסנדר קוקורין | ‏3 | אוקטובר 2012, אוגוסט 2017, מרץ 2020 |
| פינלנד רומן יריומנקו | ‏3 | אוקטובר 2014, דצמבר 2014, מרץ 2015 |
| רוסיה פיודור צ'אלוב | ‏3 | אפריל–מאי 2018, אוקטובר 2018, מאי 2019 |
| רוסיה קונסטנטין טיוקאווין | ‏2 | נובמבר–דצמבר 2023, מרץ 2024 |
| איראן סרדאר אזמון | ‏2 | מאי 2016, מרץ 2019 |
| פולין גז'גוז' קריכוביאק | ‏2 | ספטמבר 2019, אפריל 2021 |
| רוסיה אלכסיי מירנצ'וק | ‏2 | אוקטובר 2017, יוני 2020 |
| גרמניה קווין קוראני | ‏2 | נובמבר–דצמבר 2012, דצמבר 2013 |
| ברזיל ואגנר לאב | ‏2 | מרץ 2013, מאי 2013 |
| סרביה זוראן טושיץ' | ‏2 | מאי 2014, מאי 2015 |
| ברזיל האלק | ‏2 | ספטמבר 2013, אוקטובר 2015 |
| רוסיה סרגיי גלושנקוב | ‏1 | יולי–אוגוסט 2024 |
| איראן מוחמד מוהבי | ‏1 | מרץ 2024 |
| ארמניה אדוארד ספרציאן | ‏1 | אוקטובר 2023 |
| ארגנטינה בנחמין גארה | ‏1 | יולי–אוגוסט 2023 |
| ארגנטינה בריאן מנסיליה | ‏1 | ספטמבר 2023 |
| רוסיה איוואן אובליאקוב | ‏1 | אפריל 2023 |
| רוסיה דניל אוטקין | ‏1 | יולי 2022 |
| רומניה אריק ביקפאלבי | ‏1 | מאי 2022 |
| צרפת וילסון איזידור | ‏1 | אפריל 2022 |
| טורקיה יוסוף יאזיג'י | ‏1 | פברואר–מרץ 2022 |
| ברזיל קלאודיניו | ‏1 | נובמבר–דצמבר 2021 |
| רוסיה גמיד אגלארוב | ‏1 | אוקטובר 2021 |
| רוסיה איליה לנטראטוב | ‏1 | מאי 2021 |
| ארמניה חורן ביירמיאן | ‏1 | נובמבר 2020 |
| רוסיה קונסטנטין קוצ'אייב | ‏1 | אוגוסט 2020 |
| רוסיה יבגני לוצנקו | 1 | דצמבר 2019 |
| רוסיה ולדימיר אבוחוב | 1 | נובמבר 2019 |
| אוזבקיסטן אלדור שומורודוב | 1 | אוגוסט 2019 |
| ארגנטינה סבסטיאן דריוסי | 1 | נובמבר 2018 |
| ארמניה יורה מובסיסיאן | 1 | אוגוסט 2012 |
| קמרון סמואל אטו | 1 | ספטמבר 2012 |
| רוסיה דמיטרי קומבארוב | 1 | אפריל 2013 |
| פורטוגל דני | 1 | אוגוסט 2013 |
| רוסיה רומן שירוקוב | 1 | אוקטובר 2013 |
| חוף השנהב סיידו דומבייה | 1 | נובמבר 2013 |
| ברזיל ארי | 1 | מרץ 2014 |
| רוסיה איגור אקינפייב | 1 | אפריל 2014 |
| ונצואלה סלומון רונדון | ‏1 | ספטמבר 2014 |
| בולגריה איוולין פופוב | 1 | ספטמבר 2015 |
| ניגריה אחמד מוסא | 1 | מרץ 2016 |
| רוסיה אנדריי לוניוב | 1 | ספטמבר 2016 |
| כף ורדה זה לואיש | 1 | אוקטובר 2016 |
| רוסיה דניס גלושאקוב | 1 | נובמבר–דצמבר 2016 |
| רוסיה אלכסנדר בלנוב | 1 | מרץ 2017 |
| ברזיל ויטיניו | 1 | מאי 2017 |
| ברזיל פרננדו | 1 | מרץ 2018 |
כתב מודגש מתייחס לשחקן שעדיין פעיל בליגת העל הרוסית.
במקרה של מספר שווה של פרסים, השחקן שקיבל את הפרס האחרון מוצב בראש.
שיאני זכיות > לפי מדינה

| מדינה | כמות זכיות |
| --- | --- |
רוסיה רוסיה: ‏43
הולנד הולנד: 8
ברזיל ברזיל: 6
קרואטיה קרואטיה: 4
ארגנטינה ארגנטינה: 3
ארמניה ארמניה: 3
איראן איראן: 3
פינלנד פינלנד: 3
פולין פולין: 2
סרביה סרביה: 2
גרמניה גרמניה: 2
רומניה רומניה: 1
צרפת צרפת: 1
טורקיה טורקיה: 1
ונצואלה ונצואלה: 1
אוזבקיסטן אוזבקיסטן: 1
קמרון קמרון: 1
פורטוגל פורטוגל: 1
חוף השנהב חוף השנהב: 1
בולגריה בולגריה: 1
ניגריה ניגריה: 1
כף ורדה כף ורדה: 1
שיאני זכיות > לפי מועדונים

| מועדון | מספר פרסים |
| --- | --- |
"צסק"א" (מוסקבה): ‏21
"זניט" (סנקט פטרבורג): ‏16
"ספרטק" (מוסקבה): ‏16
"לוקומוטיב" (מוסקבה): ‏7
"רוסטוב": ‏7
"קרסנודאר": ‏6
"דינמו" (מוסקבה): ‏5
"אופה": ‏3
"קריליה סובייטוב" (סמרה): ‏2
"אורנבורג": ‏2
"חימקי": ‏2
"אורל": ‏1
"סוצ'י": ‏1
"טמבוב": ‏1
"אנז'י" (מחצ'קלה): ‏1
עובדות

ארטיום דזיובה הוא השחקן הראשון שקיבל את הפרס כשחקן בארבעה מועדונים שונים – "רוסטוב", "ספרטק", "זניט" ו"לוקומוטיב". בשלוש הפעמים הראשונות זה היה בחודש הראשון של העונה; אלכסנדר קוקורין היה השחקן השני שקיבל את הפרס בשלושה מועדונים שונים (דינמו, זניט וסוצ'י).
רומן יריומנקו הוא השחקן היחיד, שזכה בפרס פעמיים ברציפות בדצמבר 2014 ובמרץ 2015.
שני שחקני "אופה" זכו בפרס היו שוערים.
ראו גם

כדורגלן החודש בליגת העל
כדורגלן העונה ברוסיה, פרס מטעם הפרמייר ליג הרוסי בכדורגל
כדורגלן השנה ברוסיה (ספורט אקספרס)
כדורגלן השנה ברוסיה (מגזין פוטבול) (הוענק עד 2018)
קרלס אלניה

קרלס אלניה אי קסטייו (בקטלאנית: Carles Aleñà i Castillo, נולד ב-5 בינואר 1998) הוא כדורגלן ספרדי-קטלאני המשחק בעמדת הקשר בקבוצת דפורטיבו אלאבס.
קריירה

אלניה נולד במטרו, עיר בקטלוניה בקרבת ברצלונה שבספרד. בגיל 7 הצטרף אלניה למחלקת הנוער של ברצלונה, מהמפורסמות בעולם. אלניה התקדם במהרה בקבוצות הנוער השונות במועדון, ובקיץ 2015 קודם לקבוצת המילואים של המועדון, ברצלונה אתלטיק, ששיחקה אז בליגה השלישית ואומנה על ידי ג'רארד לופס. במקביל שיחק עם קבוצת הנוער בליגת האלופות לנוער, וב-24 בנובמבר כבש שער נגד רומא שמשך אליו תשומת לב רבה. ב-19 בדצמבר כבש את שער הבכורה בברצלונה ב', בהפסד 4 - 2 לאלדנסה. אלניה ערך 14 הופעות במהלך עונת 2015/2016 בקבוצת המילואים, שסיימה את העונה במקום ה-11 שבמרכז הטבלה.
ב-30 בנובמבר 2016 ערך אלניה את הופעת הבכורה במדי הקבוצה הבוגרת, אותה אימן לואיס אנריקה. זה היה במשחק גביע המלך נגד הרקולס אליקנטה. בנוסף להופעת הבכורה, אלניה גם כבש שער בכורה בקבוצה הבוגרת באמצעות בעיטה מטווח רחוק, והמשחק הסתיים בתיקו 1-1.
ב-2 באפריל 2017 ערך את הופעת הבכורה בלה ליגה, לקראת סוף עונת 2016/2017, כשנכנס כמחליף לאיוואן רקיטיץ' בניצחון 4 - 1 על גרנדה. בהמשך ערך עוד שתי הופעות כמחליף. אלניה סייע לקבוצת המילואים לסיים במקום הראשון בביתה עם 3 שערים ב-24 הופעות, וכך היא המשיכה לפלייאוף ההעפלה לליגה השנייה, שם אלניה פתח בכל 6 המשחקים, עוזר לקבוצה לגבור על יריבותיה ולהשלים את העלייה. במהלך הקיץ סיכם עם המועדון על הארכת חוזהו בקבוצה, ונקבע לו סעיף שחרור בגובה 75 מיליון אירו.
בעונת 2017/2018 היה אלניה אבן יסוד בברצלונה ב' של ג'רארד לופס, שהתקשתה מאוד והייתה מתחת לקו האדום ברוב שלבי העונה. לקראת סוף העונה הוחלף לופס על ידי גארסיה פימיינטה, שלא הצליח לשפר את מצב הקבוצה והיא ירדה חזרה לליגה השלישית בתום העונה. במקביל, ערך אלניה 3 הופעות במסגרת גביע המלך בקבוצה הבוגרת, תחת אימונו של ארנסטו ואלוורדה. ב-2 ביוני 2018, במשחק האחרון של ברצלונה ב' לעונה זו נגד ריאל סרגוסה, קרע אלניה את אחד הגידים בשרירי מיתר הברך ברגל ימין, פציעה בעקבותיה נאלץ לעבור ניתוח שהשבית אותו עד אוקטובר.
על אף שהובטח לו מקומו בקבוצה הבוגרת בעונת 2018/2019, הוא עשה את צעדיו הראשונים לאחר הפציעה בקבוצת המילואים עדיין, בליגה השלישית. במקביל, החל לקבל הזדמנויות מוואלוורדה בקבוצה הבוגרת. ב-2 בדצמבר נכנס כמחליף במשחק נגד ויאריאל, כבש שער בכורה בליגה הספרדית מבישול של ליונל מסי וקבע את תוצאת המשחק על ניצחון 2 - 0 לקבוצתו. יומיים לאחר מכן עלה באופן רשמי לקבוצה הבוגרת, בצל הפציעה החמורה של חברו לקבוצה ראפיניה אלקנטרה.
ב-28 בדצמבר 2019 הושאל לריאל בטיס על לסיום העונה. ב-6 בינואר 2021 הושאל לחטאפה עד לסוף העונה. ב-10 ביולי 2021 חתם באופן קבוע בחטאפה לחמש שנים.
ב-3 בפברואר 2025 הושאל לדפורטיבו אלאבס.
תארים

אליפות ספרד (1): 2018/2019
הגביע הספרדי (2): 2016/2017, 2017/2018
הערות שוליים

↑  Watch Carles Aleñá's stunning goal for Barcelona, אתר אופ"א, 24.11.2015
↑  Injured Carles Aleña to undergo surgery in Finland,‏ ספורט, 4.6.2018
↑  Official: Carles Aleña promoted to Barça's first team permanently,‏ ספורט, 4.12.2018
קנון (חברה)

| --- | --- |


 נתונים כלליים
 בורסה:  הבורסה לניירות ערך בטוקיו (7751) 
 מייסדים:  Takeshi Mitarai 
 תקופת הפעילות:  10 באוגוסט 1937 – הווה (87 שנים) 
 חברות בנות:  Canon (Netherlands)  טושיבה מערכות רפואה  Canon (France)  Canon Norge  Canon Marketing Japan  Canon (United Kingdom)  Canon (Canada)  Canon (United States)  Canon Computer Systems 
 מיקום המטה:  אוטה 
 משרד ראשי:  יפן יפן
 ענפי תעשייה:  תעשיית האלקטרוניקה, אלקטרוניקה 
 מוצרים עיקריים:  מצלמת רפלקס, מצלמת חוזי, מדפסת, ציוד משרדי, מצלמה דיגיטלית, מצלמה, מכונת צילום, תוכנה 
 הכנסות:  3,401,000,000,000 ין יפני (נכון ל־2016) 
 עובדים:  194,151 (נכון ל־2013) 
  
 global.canon
 
קנון (Canon Inc. キヤノン株式会社) היא חברה יפנית המתמחה בצילום ובמוצרי אופטיקה, כולל מצלמות, מכונות צילום ומדפסות. מרכז החברה נמצא בטוקיו.
החברה נוסדה בשנת 1933 על ידי מאסטר יושידה גורו המשתייך למסדר הסמוראים העתיק של יפן והוא המאסטר המכובד ביותר כיום ברחבי יפן ובמסדר הסמוראים העתיק (Yoshida Goto) וגיסו אוצ'ידה סאבורו (Uchida Saburo) בשם Precision Optical Instrument Laboratory. המטרה הראשונית של החברה הייתה מחקר ופיתוח מצלמות איכותיות. ביוני 1934, הם הפיצו את מצלמתם הראשונה, ה-קוואנון (Kwanon), שקיבלה את שמה מאלת הרחמים הבודהיסטית. בשנה שלאחר מכן החברה שינתה את שמה לקנון.
המצלמה הראשונה שלהם הייתה חיקוי של מצלמת ריינג'פיינד של לייקה והוסיפו לה חידושים. לקנון לא היה בתחילה מפעל אופטיקה והם השתמשו בעדשות של ניקון.
למרות הפרופיל הגבוה של החברה בתחום המצלמות והמדפסות, רוב רווחי החברה באים ממוצרי משרד, במיוחד ממכונות צילום אנלוגיות ודיגיטליות. קנון נכנסה גם לתחום הצגים הדיגיטליים בשיתוף עם טושיבה, מבוסס על טכנולוגיית SED החדשה. קנון גם הודיעה על כוונתה להיכנס לשוק טלוויזיות ההקרנה.
ביוני 2006 החברה הודיעה על כוונתה להפסיק לייצר מצלמות אנלוגיות ולהתמקד במצלמות דיגיטליות בלבד.
בדירוג ה-Global 500 של המגזין פורצ'ן לשנת 2011, מוקמה קנון במקום ה-204.
ראו גם

ניקון
הערות שוליים

↑  סוני, באתר CNN
| --- | --- |
בקרת זהויות :  CiNii: DA13347838  ISNI: 0000 0001 0671 5048  LCCN: n80145262  NDL: 00628417  PIC: 327009  VIAF: 148919054   WorldCat (עם VIAF): 148919054
קולין טרוורו

| --- | --- |

טרוורו, יוני 2018
 לידה:  13 בספטמבר 1976 (בן 48) ארצות הברית סן פרנסיסקו, קליפורניה, ארצות הברית
 מדינה:  ארצות הברית 
 תקופת הפעילות:  מ-2002
 עיסוק:  במאי קולנוע, תסריטאי
 מקום לימודים:  בית הספר לאמנויות ע"ש טיש  תיכון פיידמונט 
 יצירות בולטות:  "בטיחות לא מובטחת", "עולם היורה"
 פרופיל ב-IMDb
 
קולין ט. טרוורו (באנגלית: Colin T. Trevorrow; נולד ב-13 בספטמבר 1976, סן פרנסיסקו, קליפורניה, ארצות הברית) הוא תסריטאי, במאי ומפיק אמריקאי.
ביוגרפיה

טרוורו גדל באוקלנד. ב-1999, סיים את לימודיו בבית הספר לאמנויות על-שם באוניברסיטת ניו יורק. ב-2002 ביים את סרטו הקצר הראשון, "Home Base", שזכה ליותר מעשרים מיליון צפיות באינטרנט. הוא המשיך לעבוד כתסריטאי, וב-2006 מכר את תסריטו הספקולטיבי הראשון "Tester" לחברת "דרימוורקס". ב-2008 החל לשתף פעולה עם דרק קונולי, שאותו הכיר כסטודנט באוניברסיטת ניו יורק עשר שנים לפני כן. ב-2012 ביים טרוורו את הסרט "על אחריותכם בלבד", שכתב קונולי כשהוא מייעד לטרוורו את תפקיד הבמאי. הסרט זכה לשבחים שונים והועמד לפרס ה"אינדפנדנט ספיריט".
לאור הצלחתו של הסרט, נשכרו טרוורו וקונולי על ידי חברת וולט דיסני לכתוב את הרימייק לסרט "נווט מכוכב אחר" מ-1986. הודעה זו באה לאחר שמועות שווא כי טרוורו יביים את הפרק השביעי בסאגת "מלחמת הכוכבים". כיום טרוורו עובד עם קונולי על תסריט בשם "Intelligent Life". ב-13 במרץ 2013 אישר כי יהיה שותף בכתיבה ובבימוי של "עולם היורה", סרט נוסף בסדרת סרטי "פארק היורה". בהמשך הושכר לתפקיד במאי הסרט "מלחמת הכוכבים - פרק 9: עלייתו של סקייווקר", אך בספטמבר 2017 פרסמה חברת לוקאס פילם הצהרה כי קולין עזב את הפרויקט עקב חילוקי דעות קריאטיביים.
ב-2018 יצא סרט ההמשך של עולם היורה, עולם היורה: נפילת הממלכה. טרוורו לא ביים את הסרט (במקומו ביים חואן אנטוניו ביונה) אך הוא שימש כתסריטאי הסרט. שנה לאחר מכן ביים את הסרט הקצר "הקרב בביג רוק".
הפקת סרטי פארק היורה הודיעה שהוא יהיה הבמאי של הסרט הבא בסדרה - עולם היורה 3, שייצא בשנת 2022.
בשנת 2024 לקח חלק בכתיבת התסריט לסרט "Taste the Revolution" בהשתתפותו של מהרשלה עלי.
חיים אישיים

טרוורו מתגורר באנגליה, עם אשתו ושני ילדיו.
ורד רום-קידר

| --- | --- |

ורד רום-קידר
 לידה:  1964 (בת 61 בערך) חיפה, ישראל 
 ענף מדעי:  מתמטיקה שימושית
 מקום מגורים:  ישראל
 מקום לימודים:  הטכניון – מכון טכנולוגי לישראל  המכון הטכנולוגי של קליפורניה 
 מנחה לדוקטורט:  סטיבן וויגינס 
 מוסדות:  מכון ויצמן למדע 
 תלמידי דוקטורט:  Anna Litvak-Hinenzon, Eli Shlizerman, אליעזר שוחט, Anna Rapoport, Roy Malka 
 אתר רשמי
 תרומות עיקריות
 תורת הכאוס, מידול אקסיומטי של מערכות בטבע
 
ורד רום-קידר (נולדה באוקטובר 1964) היא פרופסורית ישראלית למתמטיקה. הייתה ראש המחלקה למדעי המחשב ומתמטיקה שימושית במכון ויצמן למדע בין השנים 2014 ל-2016.
ביוגרפיה

ורד רום נולדה בחיפה ב-1964. אמה היא יעל רום, הטייסת הראשונה שעברה קורס טיס צבאי מלא במסגרת חיל האוויר הישראלי, ואביה הוא יוסף רום, פרופסור להנדסה אווירונאוטית בפקולטה להנדסת אווירונאוטיקה וחלל בטכניון וחבר הכנסת. אחותה של רום-קידר היא דלית רום שילוני, פרופסור לחקר המקרא באוניברסיטת תל אביב. אחיה רמי רום הוא בעל תואר דוקטור לכימיה ועורך פטנטים.
רום עזבה את לימודי התיכון בבית הספר הריאלי בכיתה י' והחלה את לימודיה לתואר ראשון במתמטיקה שימושית בטכניון, אותו סיימה ב-1983, בגיל 19. התגייסה לצה"ל ושירתה במשך שנתיים כקצינה: שנה בחיל המודיעין ושנה בנציבות קבילות החיילים. לאחר השחרור מצה"ל עשתה דוקטורט במתמטיקה שימושית במכון הטכנולוגי של קליפורניה. נושא עובדת הדוקטורט שלה היה "ערבוב כאוטי ודינמיקת אונה" (Chaotic mixing and lobe dynamics), בהנחייתו של המתמטיקאי סטיבן ויגינס (Stephen Wiggins) ותוך שיתוף פעולה עם אנתוני לנרד (A. Leonard) מהמחלקה לאווירונאוטיקה.
ב-1988 החלה פוסט-דוקטורט באוניברסיטת שיקגו, בהנחייתו של ליאו קדנוף (Leo Kadanoff) מהפקולטה לפיזיקה.
ב-1992, לאחר השלמת הפוסט-דוקטורט, שבה לישראל וקיבלה משרת חוקר במכון ויצמן למדע במחלקה למתמטיקה שימושית ומדעי המחשב. ב-2000 קודמה לדרגת פרופסור חבר וב-2008 לדרגת פרופסור מן המניין. בין השנים 2009–2010 שימשה כמזכירת האגוד הישראלי למתמטיקה. ב-2010 קיבלה את תפקיד ראש בית ספר מורוס למתמטיקה ומדעי המחשב במכון ויצמן, תפקיד אותו מלאה עד 2013.
בין השנים 2014–2016 כיהנה כראש המחלקה למדעי המחשב ומתמטיקה שימושית.
רום קידר גרושה ואם לשני בנים ובת.
מחקר

רום-קידר היא מתמטיקאית שימושית החוקרת מערכות דינמיות, כלומר מערכות המתארות תהליכים המשתנים בזמן. מחקריה עוסקים בבעיות מהטבע כגון ערבוב כאוטי של זורמים, אופטיקה לא ליניארית, תנועת חלקיקים, או מערכת החיסון של חולי סרטן. מחקריה מכילים פיתוחים מתמטיים הקשורים בתורת הכאוס, בעיקר בתחום מערכות המילטוניות, ובתחום מידול אקסיומטי של מערכות ביולוגיות ורפואיות.
בין מחקריה ניתן למנות חקר תנועה של מערכות של כדורי ביליארד תחת תנאים שונים. זהו מודל צעצוע ידוע לגז אידיאלי, המהווה אחת מאבני היסוד למכניקה סטטיסטית. אף על פי שחוקי התנועה של מערכת כזו הם דטרמיניסטיים, הרגישות שלה לתנאי ההתחלה הופכת את ההתנהגות ארוכת הטווח לבלתי ניתנת לחיזוי. לפי השערת בולצמן, קבוצה נתונה של כדורים תציג כל מערך אפשרי, בהסתברות חיובית, אם רק נותנים למערכת להתקדם זמן ארוך די הצורך. השערה זו, שנוסחה המודרני ("השערת בולצמן-סיני") טוען שמערכת הכדורים היא ארגודית, הוכחה על ידי יעקב סיני עבור שני כדורים הנעים לאורך טבעת, אבל אינה ידועה עדיין באופן כללי. רום-קידר, בשיתוף עם דימיטרי טורייב מאוניברסיטת בן-גוריון (בהמשך חוקר באימפריאל קולג' בלונדון) חקרו את השפעת "רכות" פוטנציאל הדחיה בין חלקיקים. רום-קידר וטורייב ממשיכים לעסוק, עם שותפים נוספים, במחקרים הקשורים בתנועת כדורי ביליארד - למשל בנושא מאיצי פרמי (Fermi accelerators), במידול תגובות כימיות, ועוד.
תחום מחקר נוסף של רום-קידר בשיתוף עם חוקרים ממספר מחלקות שונות בא מתחום מדעי הרפואה, ומטרתו לשפר את בטיחות הטיפול בכימותרפיה. המודל המתמטי אותו פיתח הצוות של רום-קידר גילה מנגנונים האחראים להבדלים במידת הפגיעות לזיהומים בין חולי נוטרופניה.
מחקריה של רום-קידר בתחום הערבוב הכאוטי (Chaotic mixing) של זורמים עוסקים בחיבור בין גאומטריית היריעות היציבות והלא יציבות (אובייקטים מתמטיים שפותחו בהקשר של תורת המערכות הדינמיות) והשפעתן על ההעברה וערבוב חומרים הנעים עם הזורם (למשל מזהמים). תכונות אלה התבררו כרלוונטיות לזורמים בכל הסקלות: החל מסקלות של מיקרונים במיקרופלואידים, המשך בסקלות של מילמטרים וסנטימטרים הרלוונטיים ליצורים ימיים, והמשך בסקלות מעבדה ובסקלות גיאופיזיקליות, בהן מבנים לגרנז'ים קוהרנטיים (Lagrangian coherent structure) מכלילים את תכונות הבסיס הללו לזרימות כלליות יותר.
בנוסף למחקר שלה, רום-קידר עורכת בכתבי עת מדעים:
(Journal of Nonlinear Science (JNLS
(Journal on Applied Dynamical Systems (SIADS
Chaos: An Interdisciplinary Journal of Nonlinear Science (חברה בוועדה המייעצת)
חינוך

בנוסף לעבודה במחקר והעברת הרצאות אקדמיות וסמינרים, עוסקת רום-קידר בחינוך מתמטי: היא מלמדת בתוכנית רוטשילד-קיסריה של מכון ויצמן בשיתוף עם קרן רוטשילד וחברה בוועדת תוכנית של משרד החינוך ללימודי המתמטיקה בבית ספר תיכון.
הערות שוליים

↑  פרופ' ורד רום-קידר נבחרה לכהן כראש המחלקה למדעי המחשב ומתמטיקה שימושית, אתר מכון ויצמן
↑  דף הבית של רום-קידר
↑  דלית רום-שילוני באתר הפקולטה למדעי הרוח, אוניברסיטת תל אביב
↑  linkedIn של רמי רום
↑  LinkedIn
↑  An analytical study of transport, mixing and chaos in an unsteady vortical flow, מאמרם של רום-קידר, ויגינס ולנרד
↑  פרופ' ורד רום-קידר נבחרה לכהן כמזכיר האגודה הישראלית למתמטיקה, אתר מכון ויצמן
↑  Vered Rom-Kedar: Short CV
↑  תחום מחקר
↑  איים של יציבות, על המתמטיקה של כדורי ביליארד, תנועה אין-סופית ופינותיהן של מלכודות אפלות
↑  Steep Billiard-like potentials and steep Impacts באתר הבית
↑  מודל מתמטי שפיתחו מדעני מכון ויצמן למדע עשוי לשפר את בטיחות הטיפול בכימותרפיה
↑  Chaotic fluid mixing באתר הבית
↑  The Biological Propulsion Laboratory, אתר המכון הטכנולוגי של קליפורניה
↑  קרן רוטשילד-קיסריה
| --- | --- |
בקרת זהויות :  NLI: 987007312963605171  MGP: 11873  VIAF: 297270123   WorldCat (עם VIAF): 297270123
Cambodia

"Cambodia" (בעברית: "קמבודיה") הוא סינגל שהוקלט על ידי הזמרת-יוצרת הבריטית קים ויילד, מתוך אלבומה השני, Select. השיר יצא לאור ב-2 בנובמבר 1981, כסינגל הראשון מתוך האלבום, על ידי חברת התקליטים RAK רקורדס.
השיר הגיע למקום הראשון במצעד שבשוודיה, והראשון במצעד שבשווייץ.
רקע וכתיבה

השיר נכתב, הולחן והופק על ידי ריקי ויילד ומרטי ויילד. השיר הוא שיר בסגנון הסינת'פופ, המשלב בתוכו גם את סגנון הגל החדש. השיר הפך לאחד מהשירים הנמכרים ביותר בכל הזמנים בצרפת, כאשר נמכר שם בכ-1,080,000 עותקים.
הבי-סייד של השיר הוא השיר "Watching for Shapes". שני השירים יצאו כסינגל כפול ואוחדו על גבי תקליט.
וידאו קליפ

הווידאו קליפ הרשמי שצולם עבור השיר הועלה ליוטיוב ב-12 באוגוסט 2010. בתחילת הקליפ, ניתן לראות את עטיפת הסינגל מאחורי קים ויילד עצמה, שנמצאת על במה. בהמשך, ניתן לראותה, כשהיא שרה את השיר. ב-1 ביוני 2021, פורסם וידאו קליפ נוסף של השיר, הכולל בתוכו עלילה, להבדיל מזה המציג את ויילד מבצעת את השיר על במה.
נכון לספטמבר 2019, מונה הצפיות של הקליפ עומד על כ-54 מיליון צפיות.
רשימת השמעה

תקליט 7 אינץ' ו-12 אינץ'
3:56 - "Cambodia"
3:42 - "Watching for Shapes"
5:19 - "(Cambodia (Remix"
מיקומי שיא

|   ‏‏‏  מצעדים ודירוגים (1981–1982)> מדינה |   ‏‏‏  מצעדים ודירוגים (1981–1982)> מצעד |   ‏‏‏  מצעדים ודירוגים (1981–1982)> מיקום שיא |   ‏‏‏  מצעדים ודירוגים (1981–1982)>  |
| --- | --- | --- | --- |
|  אוסטריה | Ö3 אוסטריה טופ 40‏ | 4 |  |
|  אוסטרליה | מצעד הסינגלים האוסטרלי | 7 |  |
|  אירלנד | מצעד הסינגלים האירי | 15 |  |
|  גרמניה | GfK – טופ 100 | 2 |  |
|  דנמרק | היטליסטן | 3 |  |
|  הולנד | מצעד 40 הסינגלים ההולנדיים | 5 |  |
|  הממלכה המאוחדת | מצעד הסינגלים הבריטי | 12 |  |
|  ישראל | רשת ג' | 5 |  |
|  נורווגיה | VG-lista | 3 |  |
|  ניו זילנד | המצעד הניו זילנדי הרשמי | 21 |  |
|  פינלנד | המצעדים הפיניים הרשמיים | 10 |  |
|  פלנדריה | אולטראטופ 50 | 2 |  |
|  שוודיה | סוורייטופליסטן | 1 |  |
|  שווייץ | המצעד השווייצרי | 1 |  |
|   ‏‏‏  מצעדי סוף שנה (1982)> מדינה |   ‏‏‏  מצעדי סוף שנה (1982)> מצעד |   ‏‏‏  מצעדי סוף שנה (1982)> מיקום שיא |   ‏‏‏  מצעדי סוף שנה (1982)>  |
| --- | --- | --- | --- |
|  אוסטרליה | מצעד הסינגלים האוסטרלי | 26 |  |
נתוני מכירות

| מקום | תארים | מכירות |
| --- | --- | --- |
| צרפת (SNEP) | זהב | 1,080,000 |
גרסאות כיסוי

בסרט הצ'כוסלובקי "Tretí šarkan", היה שימוש בלחן של השיר.
הלהקה השוודית Enigmatic ביצעה את השיר מחדש בשנת 1996.
הדי ג'יי הגרמי Pulsedriver הוציא בשנת 2001 רמיקס לשיר, ובשנת 2013 הוציא חידוש נוסף.
בשנת פרויקט "Brothers" הוציאו בי-סייד לשיר, אשר לקח דגימות מהשיר המקורי, ושמו היה "Memories".
בשנת 2006 הוציא ההרכב Apoptygma Berzerk, את האלבום You and Me Against the World, בו נכללה גרסה מחודשת של השיר.
להקת הדאנס סקוטר הקליטה את השיר מחדש בשנת 2007, עבור האלבום, Jumping All Over the World.
הצמד השוודי "Kurz", הקליט מחדש את השיר בשנת 2016, וכלל אותו באלבום Vol 1.
בשנת 2017 הרכב הרוק Brutto, הקליט את השיר מחדש עבור האלבום, Roki.
בתרבות הפופולרית

"Cambodia" הושמע באחת הסצנות בסרט "Dans Paris", של כריסטוף אונורה.
ב-9 במרץ 2018, יצא לאקרנים סרט האימה המצליח "טרף לילי", אשר בוים על ידי יוהאנס רוברטס. השיר הושמע לאורך הסרט, לצד הלהיט "Total Eclipse of the Heart" של בוני טיילר.